Ορέστης



Στην ελληνική μυθολογία, ο Ορέστης ήταν γιος του Αγαμέμνονα και της Κλυταιμνήστρας, αδερφός της Ηλέκτρας και της Ιφιγένειας.

Η δολοφονία
Μετά τη δολοφονία του Αγαμέμνονα από την Κλυταιμνήστρα και τον Αίγισθο, η Ηλέκτρα τον φυγάδευσε στη Φωκίδα, στο βασιλιά Στρόφιο, που ήταν θείος του. Ύστερα από χρόνια, ο Ορέστης επέστρεψε στις Μυκήνες με το φίλο και ξάδελφό του Πυλάδη, και εκδικήθηκε το θάνατο του πατέρα του σκοτώνοντας την Κλυταιμνήστρα και τον εραστή της.

Ερινύες, Ιφιγένεια και η χώρα των Ταύρων
Οι Ερινύες, όμως, οι θέες της εκδίκησης, άρχισαν να τον καταδιώκουν, μέχρι που έφτασε στην Αθήνα και δικάστηκε στον Άρειο Πάγο, όπου με την ψήφο της θεάς Αθηνάς αθωώθηκε. Για να εξιλεωθεί, ωστόσο, ο Ορέστης θα έπρεπε να φέρει στην Αθήνα το άγαλμα της θεάς Άρτεμης από την Ταυρίδα. Στη χώρα των Ταύρων, ο Ορέστης και ο Πυλάδης παραλίγο να θυσιαστούν στο βωμό της θεάς από την ίδια την Ιφιγένεια. Αφού τα δυο αδέρφια αναγνωρίστηκαν, με ένα τέχνασμα που σκαρφίτηκε η Ιφιγένεια κατάφεραν να ξεφύγουν από το βασιλιά της χώρας, Θόα, και να γυρίσουν πίσω σώοι στην Αθήνα.

Σύμφωνα με το μύθο, ο Ορέστης παντρεύτηκε την Ερμιόνη, κόρη του Μενέλαου και της Ωραίας Ελένης. Ήταν βασιλιάς του Άργους, των Μυκηνών και της Λακεδαίμονας. Σκοτώθηκε κατά την κάθοδο των Δωριέων, στην τελική μάχη που έγινε. Γιος του ήταν ο Τισαμενός.

Αναφορές στον Ορέστη

 * Ορέστεια (Αγαμέμνων, Χοηφόροι, Ευμενίδες) του Αισχύλου
 * Ηλέκτρα του Σοφοκλή
 * Ηλέκτρα του Ευριπίδη
 * Ορέστης του Ευριπίδη
 * Ιφιγένεια εν Ταύροις του Ευριπίδη


 * Ο αστεροειδής 13475 Ορέστης (13475 Orestes), που ανακαλύφθηκε το 1973 και ανήκει στην Τρωική Ομάδα, πήρε το όνομά του από το μυθικό αυτό πρόσωπο.

Συνώνυμοι
Εκτός από τον γνωστότερο Ορέστη, δύο άλλα πρόσωπα στην Ιλιάδα αναφέρονται με το όνομα Ορέστης, τα εξής:


 * 1) Αχαιός πολεμιστής που έλαβε μέρος στον Τρωικό Πόλεμο, στον οποίο και σκοτώθηκε μαζί με άλλους έξι συμπολεμιστές του από τον `Εκτορα (ραψωδία Ε, στίχος 705, όπου χαρακτηρίζεται «πλήξιππος»).
 * 2) Γενναίος Τρώας που έλαβε μέρος στον Τρωικό Πόλεμο υπό τις διαταγές του Ασίου, και σκοτώθηκε στον πόλεμο αυτό μαζί με τον Μένωνα και τον Ιαμενό από τον Λεοντέα (Μ 139, 198).

Πηγή

 * Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 647

Ορεστης Ορεστης Ορεστης Ορεστης

Орест Orestes (mab Agamemnon) Orestes (mitologia) Orestés Orestes Orestes Orestes Orestes Orestes fa:اورستس Orestes Oreste אורסטס Orest (mitologija) Oresztész Oreste (mitologia) オレステース Orestes Orestas Orestes (mythologie) Orestes (mytologi) Orestes (mitologia) Orestes Oreste Орест Orestes Орест Orestes Orestes Орест